
Lukijalle


Mikäs tämä Allu oikein on? Minulle tuli ensimmäisenä mieleen joku sarjakuvahahmo. Hieman mietittyäni muistini tavoitti Allu Kaposen. Hän oli Timo Mikaman luoma sankarihahmo suomalaisessa sarjakuvassa vuodesta 1974 alkaen. Hän oli eräänlainen epäonnistuja, jonka yritykset ryöstää pankkeja päättyivät yleensä noloihin ja hassuihin tilanteisiin. Ei siis juurikaan kuvasta tämän kirjan Allua.


Sen sijaan saman taiteilijan toinen idearikas yrittäjä, professori Tuumivainen, olisi jo paljon lähempänä Allua. Sillä professorin innovatiiviset keksinnöt hämmästyttivät ja naurattivat lukijoitaan siinä määrin, että siitä saatiin hyvät puheenaiheet niin kotien kuin työpaikkojenkin aamukahvikeskusteluihin. Jotta reaalimaailmassa päästäisiin samankaltaisiin tuloksiin, niin asia ei olisi niin yksinkertaista. Ensisijaisesti kaikkiin Tuumivaisen rakennelmiin ja laitteisiin tarvittaisiin hyvää suunnittelua ja armottoman kovaa työtä. Mutta eipä hätää, meillä oli siihen tehtävään valmiina eräs nuori mies Joensuusta, Markku Jonninen, hänellä oli visio, hän oli valmis, hänellä oli suunnitelmia ja hän perusti Allun.


Ettei tarvitsisi enempää ihmetellä Allua, niin tämä historiikki kannattaa lukea. Sillä tämä kirja kertoo erään suomalaisen perusinsinöörin menestystarinan, kuinka joensuulaisesta pojasta kasvoi kosmopoliitti ja kuinka hänestä tuli kansainvälisen yrityksensä omistaja.


Törmäsin Alluun ensimmäisen kerran työmatkallani, kun tien varressa erään varaston pihalla seisoi trukki, jonka kylkeen oli liimattu Allu-tarra. Se oli lamavuosien aikaa 1990- luvulla. Sittemmin luokkakokoustemme tiimoilta kuulin lisää ja huhu kertoi, että Markun perustama yritys – tämä Allu - oli menestynyt hyvin.


Ensitapaamisestamme olikin vierähtänyt jo 44 vuotta, kunnes jälleen tapasimme, tällä kertaa Joensuussa. Oliko mies muuttunut, oliko menestys muuttanut jotenkin tuntemaani koulukaveria? Olivatko vierineet vuodet tehneet hänelle jotakin ja miten se näkyisi hänessä? Noh, mustasiipinen drooni lensi vanhan oppilaitoksemme pihalle ja laskeutui nätisti melkein jalkojeni juureen. Eikähän se mikään yllätys ollut, että joukostamme juuri hän lennätti sitä.


Sen sijaan yllätyksekseni hän ehdotti, että osallistuisin Allu eepoksen kirjoittamiseen. Oliko tämä nyt se tarjous, josta ei voisi kieltäytyä? Tapojeni mukaisesti sitä sitten pähkäilin ja nyt olen sitten tätä tekemässä ja kirjoittamassa, mutta pieni pelko tässä on. Mikä on minun roolini? Tarinahan on jo itsessään valmis, tarvitaanko siis vain puhtaaksikirjoittaja?


Sanotaan, että yrittäminen kannattaa aina. Ainakin suomalaisissa sananlaskuissa paljon mukaillaan tätä ajatusta. Onhan niitä joitakuita menestystarinoitakin näiltä itäisen Suomen vaaramaisemistakin. Einari Vidgrenin Ponsse ja Saarelaisten Honkarakenne ja monia muita, jotka jättävät jälkensä tuleville sukupolville. Allu on suoraa jatketta sille teollisuudelle, joka nojaa metsään, puuhun ja sen käsittelyyn. Toisaalta Allu on oma lukunsa siinä mielessä, että sen lähtökohtana on koneenrakennuksen innovatiiviset konstruktiot, jotka mahdollistavat niiden hyväksikäytön paljon laajemmilla eri teollisuuden aloilla.


Allusta kirjoittaminen ei ole ollut kovinkaan helppoa. Nimittäin Allun tarina on niin monisyinen ja jännittävä, että tässä Allun yritystarinassa joutuu laittamaan itsekin kaikki peliin.


Materiaalia Allu yrityksestä tippui käyttööni sellaisia määriä, että ihan hirvittää. Jos kirjoittaminen olisikin iso urakka, niin voin vain kuvitella millainen urakka on olla yrittäjänä ja vieläpä nostaa se menestykseen. Aika harva meistä pystyisi siihen, vaikka se kultalautaselta tarjottaisiin.


Nostan Markulle hattua ja toivon sydämestäni, että maamme tarjoaa mahdollisuuden kaikille yrittäjähenkisille. Ilman heitä maamme olisi muutaman pykälän taantuneempi paikka elää ja asua. Toivon myös, että pystyn kuvailemaan lukijoita kiinnostavalla, vähintäänkin tyydyttävällä tavalla hänen tiensä kouluajoilta näihin päiviin asti.


Markku Juhani Jonninen s.1960. Ai, kukas hän sitten on? Ettekö muka tunne? Ei huolta, minäpä kerron – hän on tämän kirjan päähenkilö.


Tutustutaan yhdessä mieheen ja hänen yrityksensä tarinaan. Vaikka meidän ensitapaamisestamme onkin kulunut monta vuosikymmentä, niin muistan hänet hyvin niiltä ajoilta. Muistan hyvin siitä huolimatta, vaikka väliin kului lähes 40 vuotta, jolloin en tavannut häntä lainkaan, siihen mahtui ainoastaan yksi puhelinkeskustelumme. Tässä välissä hän rakensi yrityksensä, perusti ja jalosti sen nykymuotoonsa, joka voi hyvin ja on työllistänyt vuosien aikana satoja ja satoja henkilöitä.


Olen, tietenkin, puolueellinen ja tekstini on subjektiivista. Markku antoi kuitenkin minulle vapaat kädet. Toivon, että saan kirjan sisältöön elämän makua, Markun luonnetta ja kokonaiskuvaa siitä, millaista voi olla yrittäjän arki ja elämä Suomessa. Sillä eihän meillä ole ollut näitä markkujonnisia riesaksi asti, heitä on aivan liian harvassa. Luulen, että Markku olisi noussut joka tapauksessa menestykseen jollain elämän alueella, hänellä oli siihen kaikki ominaisuudet ja lahjakkuudet.


Se oli vuosi 1979 ja syyskuun alku, kun tapasin hänet ensimmäisen kerran. Hän istui tekun tunneilla viereisellä rivillä pulpetissaan, 18- vuotiasnuorukainen. Ulkonäössä oli vielä jotain lapsenomaista pyöreyttä, jota vasemmalle kammattu pellavatukka korosti. Muutama sentti pituutta lisää pituutta, niin hän olisi ollut ilmetty Danny, tosin hieman nuorempi painos. Laulutaitokin hänellä oli, se selvisi vasta tätä kirjaa tehdessä. Selkä suorana hän istui, mutta ulkoinen olemus ei kuitenkaan paljastanut hänen urheilullisuuttaan. Tarkkaavaisesti hän katseli meitä toisia ja seurasi opetusta. Päällään yksivärinen kauluspaita, muistaakseni vaaleat samettihousut tai sitten farkut ja muotikengät jalassaan.


Jos oli menossa jotain tärkeää, niin hän näytti unohtavan ympäristön kokonaan ja kirjoittavan kauniilla käsialallaan. Se sujuikin todella nopeasti. Oikeat metodit olivat olemassa heti opiskelujen alkaessa, keskittyminen oikeisiin asioihin ja asioiden ymmärtäminen ensi kuulemalta. Ja nopea hän oli, se saattoi näkyä joskus myös hänen puheessaan, kun hän jostain asiasta oikein innostui.


Omakohtaisena muistona on hänen mainintansa sääennustuksista:


- Säätyyppi muuttuu keskimäärin neljän päivän välein. Siispä 75 %:n varmuudella sää on huomenna samanlainen kuin tänäänkin.


Olen havainnut tämän käytännössä todeksi, Markun tapaan tilastomatematiikkaakin on mahdollista yksinkertaistaa.


Näin jälkikäteen voisi sanoa, että Markku oli löytänyt jo silloin oikean lajinsa. Vaikka teku ja siellä opiskelu niinä vuosina saattoikin olla kilpailuhenkinen ja paljolti yksilölaji, niin paljon tarvittiin myös yhteishenkeä ja yhteistyötä niin toisten oppilaiden kuin opettajienkin kanssa. Markku oli luonteeltaan ekstrovertti ja hyvä luokkatoveri.


Tavanomaisten epäluulojen voittaminen, pykäläviidakon läpi selviytyminen ja toimeentulon hankkiminen - sitähän se on meillä kaikilla muillakin. Tämä on tavallinen tarina tavallisen yrittäjän taipaleesta suomalaismaisemista ponnistaen liki joka puolelle maailmaa.


Tämä ei ole elämän ja kuoleman kamppailu, vaan selviytymistä jokapäiväisestä arjesta ja rakentamista sellaiseksi omaksi maailmaksi, jollaisen puolesta kannattaa yrittää. Tehdä omalta osaltaan sitä, minkä katsoo parhaaksi. Kohdattaessa ylivoimaisilta näyttäviä vastuksia, selvitäkseen mistä tahansa ongelmasta, niin niistäkin on vain selvittävä tavalla tai toisella. Niihin ei ole mitään kaavamaista ratkaisua, mutta mikään ei voi pysäyttää Suurta Suunnitelmaa. Se etenee jyräten esteet tieltään, heittäen sivuun niin kivet kuin kannotkin, kun kaivaudutaan innovatiivisella voimalla syvälle kompostien peittämään maaperään ja seulotaan kultajyvät esiin.


Joensuussa 13.10.2024, kirjoittaja









Ensimmäinen osa – Varhaiset vaiheet


Miksi?


Tämä on tarina Allusta. Minä kerron tämän siksi, kun kerran minut on tä-hän tehtävään kiinnitetty. Kerron Allu yhtiön menestystarinan sellaisena, kuin minä olen sen kuullut, ja sellaisena kuin se on minulle kerrottu. Yrityksen 40-vuotinen taival 1985–2025 on jättänyt, tietenkin, myös paljon jälkiä sanomalehtiin, tämän päivän sosiaaliseen mediaan ja totta kai kaikenkattavaan internettiin. Kun sanotaan, että kertomista olisi kirjaksi asti, niin tässä tapauksessa sanonta tulisi olla monikossa. Allun tarina on kuitenkin koottu näihin yksiin kansiin. Ei välttämättä koko tarinaa, vaan sen ensimmäiset 20 vuotta.


Miksi tehdä kirja Allusta? Noh, parempi olisi kysyä, että miksi sitä ei ole tehty aikaisemmin. Eihän kirja ole vielä kuollut, vaikka sen vetovoima ei ehkä olekaan sitä, mitä se on ollut viime vuosisadalla. Vikaa lienee sekä meissä lukijoissa, että meissä kirjoittajissa. Maailma muuttuu elämän eri alueilla nopeammin ja toisilla hitaammin. Allu on pysytellyt kehityksen mukana, eikä minään sen sivustakatsojana vaan sen aallonharjalla.


Niinpä tärkeä kysymys on myöskin, että miksi lukea tätä kirjaa? Kenelle se on oikein tehty? Kaikkien muistiin merkitsijöiden puolesta vastaisin fraasilla, että lukeminen kannattaa aina. Olisiko esimerkiksi Allua olemassa, ellei sen perustaja olisi ollut intohimoinen lukija? Ei se olisi ainakaan samanlainen yritys, kuin mitä se nyt on. Toisekseen, jos muistijäljet jäävät vain ihmismielen muistikeskukseen, niin tuleva historia hämärtää sen lopulta muistamattomaksi. Siispä teemme tätä tekstiä tulevien sukupolvien iloksi. Ajatelkaapa, jos ukkiemme ja esi-isiemme tarinat löytyisivät vaikka pienenäkin pamflettina, niin eikö silloin jokainen meistä niitä innolla lukisi? Ainakin jossain elä-mänsä vaiheessa. Sama pätee yritysten historiikkeihin.


Onko sitten Allulla ollut mitään isompaa merkitystä? Ja jos on, niin kenelle? Jos ei aivan valtakunnallisesti, niin alansa pioneerina ja edelläkävijänä. Allulla on ollut merkittävä panos niin tekniikan alalla, yrityksenä kuin työllistäjänäkin. Joka tapauksessa Suomen vahvuus on aina ollut pienissä ja keskisuurissa yrityksissä. Yrityksen vahvuudet ovat taasen kiinni yrittäjähenkisissä miehissä ja naisissa, joita ei vastuut ja eteen kasaantuvat ongelmat pelota. Kerron parhaani mukaan eräästä sellaisesta yrityksestä, jonka nimi on Allu Oy, perustettu vuonna 1985.


Allu täyttää 40 vuotta 2025 joulukuun 20. päivä. Insinööritoimistonsa perustamispäivänä Markku oli 25-vuotias.


Virallisesti yritys perustettiin kuitenkin vasta seuraavan vuoden, 1986 tammikuun kahdeskymmenes päivä, sillä viranomaisia varten on oltava yritystunnus ja se oli haettava kuuden kuukauden kuluessa liiketoiminnan aloituksesta. Kun tunnuksen haku oli viivästynyt, niin yrityksen perustamispäivää-kin oli siirrettävä. Se oli hyvä muistutus aloittavalle yritykselle, että verottajakin on aina syytä pitää mielessä.


Vastaperustettu yritys oli nimeltään Ideachip, jonka voisi luonnehtia ajatukseksi jakaa jalostettuja keksintöjä. Nimeen voisi myös ajatella sisältyvän sananlaskun kaltainen arvoitus - ”Helsingissä hakataan tänne lastut lentelevät.”


Paljon oli tapahtunut nuoren miehen elämässä ennen kuin oman yrityksen perustamisasiakirjat oli allekirjoitettu. Olennaisinta oli kuitenkin sen hetken usko omaan osaamiseen ja pärjäämiseen siihen saakka hankituilla tiedoilla ja taidoilla. Eikä yrityksen perustaminen ollut mikään päähänpisto, meriittejä jatkaa kilpailua omassa yrityksessä oli ja onnistumisilla oli huomattava vaikutus uuden yrityksen perustamiseen.


Motiivi


Miksi Markku Jonninen, nuori mies Joensuusta, päätti perustaa yrityksen? Miksi lähteä yrittäjän tielle, kun helpompiakin hommia olisi ollut? Miksi hä-nestä ei tullut kahdeksantuntista päivätyötä tekevää suunnittelijaa? Miksi hän valitsi metallin eikä esimerkiksi lähtenyt opiskelemaan taidetta, johon hänellä kaikesta päätellen olisi myöskin riittänyt lahjoja? Ne ominaisuudet olivat siirtyneet äidin puolelta.


Asiaan saattaa vaikuttaa hänen sukujuurensa, mutta varmaankin suurimpana pontimena olivat hänen lahjakkuutensa, jotka melkeinpä väkisinkin veivät hänet mittauttamaan koko potentiaalinsa yrittäjänä.


Markun isä, Pauli Jonninen, ja hänen vanhempansa sekä koko muu perheensä tulivat sotien alta siirtolaisina Jyväskylän seudulle. Heidän kotinsa oli ollut Salmin Kirkkojoella, pienessä kylässä Laatokan pohjoisrannalla. Kylät jäivät sodan jalkoihin, ne tuhoutuivat ja niin oli Jonnistenkin jätettävä kaikki vastarakennettua navettaa myöten ja paettava muiden karjalaisten mukana nyky-Suomen puolelle. Pauli ei joutunut nuorena poikana sotaan, mutta hä-nen kaikki vanhemmat veljensä taistelivat osuutensa maamme puolesta kaikilla Suomen rintamilla.


Irja-äiti, o.s. Hentunen oli Jyväskylän tyttöjä. Hänen varhaisimmat vuotensa kuluivat nuoremman veljen kanssa omassa pienessä torpassa asuen. Sodan syttyessä he olivat jo muuttaneet kerrostaloon. Sota tuntui kaikkialla ja Suomesta lähetettiin 80.000 alle 14-vuotiasta lasta muihin Pohjoismaihin turvaan. Niinpä myös Irja seisoi juhlatamineissaan veljensä kanssa rautatieasemalla valmiina lähtöön. Siinä tilanteessa Eeva-mummi tuli toisiin ajatuksiinja toi lapsensa takaisin kotiin. Jos niin ei olisi käynyt, niin historia olisi kirjoitettu Paulin ja Irjan osalta toisin. Elämä jatkui entisellään, tai miten sen nyt ottikaan. Sota oli tuonut poikkeusolosuhteet ja ukki-Eino kävi sodat läpi pitkän kaavan mukaan. Irja oli taiteellinen lahjakkuus eikä hänestä ollut suotta sanottu, että toisissa olosuhteissa hän olisi luonut oman uransa laulajana.


Sota oli tuonut Jonniset keskisen Suomen pohjoisosiin, Pihtiputaalle, Muurasjärven pieneen kylään, jonne he rakensivat maatilansa vuonna 1947. Vilkkaista karjalaiskeskuksista oli tultu kauas pois, keskelle ei mitään. Läänin keskukseen, Jyväskylään, oli matkaa lähes 150 km ja Kokkolaan, lähimpään kaupunkiin, lähestulkoon saman verran.


Paulista oli tullut menevä nuori mies ja kuinkas sattuikaan, hän tapasi Irjan ja heidät vihittiin vuonna 1957. Markusta tuli heidän esikoisensa ja heidän ensikotinsa oli talon yläkerta Peltokadulla.


Nuori perhe rakensi omaa elämäänsä sodista toipuvassa Suomessa. Perhe kasvoi ja Paulille tuli työtilaisuus Joensuussa. Siitä tuli myös vielä oppikoulua käyvän Markun kotikaupunki. Jonniset rakensivat muutaman vuoden kuluttua oman talon Rantakylään, Vihurintielle. Vuosi oli 1975 ja Markku oli 15- vuotias. Lapsuus oli takana, nuoruus oli alkanut ja oli aika tehdä omia päätöksiä tulevaisuuden suhteen. Talon rakentamiseen liittyvät työt ja tekniikat, sitä rakentaneet ihmiset ja isän työ Repolan konepajalla olivat juurruttaneet jo joitakin suunnitelmia. Eikä jo ensimmäisistä elinvuosista alkanut kiinnostus kaikenlaiseen tekniikkaan ollut mihinkään kadonnut, pikemminkin päinvastoin. Sitä ruokki myös satasivuinen lahjaksi saatu Nuori teknikko – kirja, joka kannusti ja neuvoi tekemään itse kaikkea. Eikä se ollut pelkästään hyödyllistä, vaan myöskin hauskaa tekemistä ja ajankulua uteliaalle pojalle.


Joensuu oli koulukaupunki, kuten oli ollut Jyväskyläkin. Markku oli päättänyt oppikoulun Niinivaaralla ja edessä oli mahdollisesti lukio. Hän ilmoittautui kuitenkin ammattikouluun instrumenttiasentajan linjalle. Pääsykokeen helppous oli jo osoittanut, että koulua voisi miettiä uudelleen. Sitä ei tarvinnut edes miettiä, kun ura ammattikoulussa päättyi niihin kokeisiin. Posti toi kirjeen ja siitä ilmeni, että hänen paikkansa onkin lukiossa. Jossain korkeammalla taholla näin oli päätetty.


Niinpä koulunkäynti jatkui Tulliportinkadulla Otsolan lukiossa. Vastaperustettu uusi koulu tunnettiin Norssina. Mutta mitä koulunkäyntiä se sellainen oli, jossa kotona ei luettu edes kokeisiin? Eipä se olisi onnistunutkaan, kun hän jätti kirjansa aina koululle. Miksi nytkään raahata niitä edestakaisin, kun ei oppikoulussakaan ollut tarvinnut? Tiedot tarttuivat päähän ensikuulemalta ja omiin rientoihin ja harrastuksiin jäi enemmän aikaa.


Ylioppilaslakki päähän kolmessa vuodessa ja siirtyminen seuraavaan opinahjoon oli melkeinpä itsestään selvyys. Nimenomaan siirtyminen, sillä tekniseen oppilaitokseen oli kova karsinta pääsykokeiden perusteella, mutta nehän sujuivat Markulta totuttuun tapaan, vaivattomasti. Ylioppilaslakki jäi kuitenkin hankkimatta. Sillä jo kahden vuoden lukion lukujen jälkeen työt ja siitä saatava raha veivät nuorukaisen Rauma-Repolan konepajalla. Siellä kului sitten kokonainen vuosi.


Toimenkuva oli monipuolinen. Hän teki töitä koneistamossa tuotteiden viimeistelijänä, laippojen puhdistajana, porarina, piirrottajana ja yövuoron työnjohtajan tehtävissä. Se olikin oiva paikka imeä oppia koneistuksen saloihin ja tutustua alan ammattilaisten menetelmiin. Konepajan tuotantokin oli mitä monipuolisin. Rauma-Repola valmisti metsäkoneita ja teki osia laivamoottoreihin ja paperikoneisiin.


Insinööriksi valmistava opintie alkoi syksyllä 1979.


Valittu linja ei ollut ollut enää mikään kokeilu, vaan harkittu juttu. Ala oli kiinnostava ja siihen oli jo tuntumaa. Opiskelut oli aloitettu sillä ajatuksella, että nyt ollaan tosissaan ja otetaan irti kaikki, mitä on tarjolla. Tiedonjano oli sellainen, että nyt satsattiin opiskeluun jo omalla ajalla. Motivaatio oli kohdallaan.


Eri metallien rakenteet ja niiden ominaisuudet sekä rakennesuunnittelun perusteet, miten kaiken sellaisen voisi omaksua? Kun kaikkinainen kone- ja laiterakennus perustuu pitkälti saatavissa oleviin valmisosiin, niin niistähän tulisi olla kaikki mahdollinen tieto. Markku tilasi itselleen teknisiä luetteloita, esitteitä ja mappeja, joissa oli kaikki laakereista, tiivisteistä, hihnoista, hammaspyöristä aina vaihdelaatikoihin ja pumppuihin asti. Kaikkea sellaista, mitä voi koneeseen tai laitteeseen tarvita. Opiskelijan huoneen hyllyt täyttyivät mapeista ja katalogeista.


Monet toimittajat lähettivät tuotetietojaan vain niitä käyttäville yrityksille. Mutta Markku sai hankituksi SKS:n kaikki kuvastot ja tuoteluettelot. Kun SKS oli mekaniikan valmisosien suurin toimittaja suomalaiselle teollisuudelle, niin se hamstraus oli jo itsessään melkoinen saavutus. Lisäksi hyllyihin karttui paljon pienempien toimittajien mappeja, mm. Tohmacin oppaita ja kuvastoja, jotka sisälsivät pitkälle erikoistuneiden yritysten tuotteista kaiken tarpeellisen tiedon.


Näitä kaikkia ja standardeja hän lueskeli usein iltaisin. Tiedot sinänsä eivät olleet välttämättä etusijalla vaan se, että mistä mikäkin juttu löytyy. Ja juuri se osoittautuikin sekä koulun että tulevaisuuden kannalta erittäin hyödylliseksi ja käyttökelpoiseksi tulevalle suunnittelijalle.


Opiskelu oli täyttä työtä ja WTOL oli juuri sopiva ympäristö Markulle, täällä ei tarvinnut piilotella kykyjään. Eikä Markku ollutkaan sellainen, joka olisi pitänyt vaatimattomuutta erityisenä hyveenä. Hyvään menestymiseen edesauttoivat nopeat hoksottimet ja uusien asioiden hyvä vastaanottokyky. Unohtamatta mitenkään jo kansakoulun ensimmäiseltä luokalta asti alkanutta kiinnostusta ja osaamista matemaattisiin aineisiin. Se vahvuus ilmeni parhaimmillaan lujuuslaskennassa. Markku tunsi olevansa haluamallaan alalla.


Pellavapäinen, sinisilmäinen, poskissa lapsenomaista pyöreyttä, tavallisen suomalaisen näköinen nuorukainen valmistui konepuolen insinööriksi konstruktiotekniikan osastolta huippuarvosanoin kurssinsa toiseksi nuorimpana. Vuosi oli 1983 ja paikka WTOL, Wärtsilän Teknillinen Oppilaitos Joensuussa.


Velvollisuus


Monialayritys Algol Oy oli aloittanut oman nosturituotannon 1970- luvulla Helsingin Herttoniemessä ja se oli Markun ensimmäinen kesäharjoittelupaikka varsinaisissa suunnittelutehtävissä. Olla osallisena suunnitteluryhmässä oli oiva paikka päästä mukaan ammattilaisten menetelmiin. Eikä suunnitteluprosessi opiston harjoitustöistä paljonkaan poikennut, mutta nyt oli otettava valmistus huomioon aivan eri tavalla. Miten se temppu piirustuslaudalla tehdään ja vieläpä taloudellisesti kannattavasti, ideasta käytäntöön - siinäpä se suunnittelijan kaikki mahdollinen problematiikka tiivistettynä.


Kaksi kesää ja kaksi talvilomaa kului oikeissa alan töissä. Markku kutsui myöhemmin näitäkin harjoitustöiksi. Ei ehkä niinkään, sillä vuosien kokemusten myötä tehtävät saattoivat vaan olla piirun verran vaativampia.


Työelämä kutsui mutta vielä ei ollut sen aika. Sillä ensiksi kutsui Suomen armeija. Tarkkaan ottaen se oli määräys. Ei nyt aivan pakollinen, mutta velvollisuus kuitenkin. Eikä se ollut mikään henkilökohtainen ongelma, vaan opettavainen mahdollisuus.


Markku oli hakenut lentokonemekaanikoksi ja pääsi myös siihen koulutukseen yhdessä kahden luokkatoverinsa kanssa. Paikka oli Kuoreveden Hallin varuskunta. Siellä oli Karhumäen veljesten perustama lentokonetehdas, joka oli sitten aikanaan poikinut lentoaseman kiitoratoineen, koulutuskeskuksen ja konehuollon sekä lisäksi varuskunnan.


Vajaan vuoden inttiaika tarjosi uutta näkökulmaa niin ilmavoimien kalustoon, kuin nuorten miesten elämänmenoon eri puolilta Suomea. Peruskoulutus kesti kaksi kuukautta ja siitäkin ajasta puolet opiskelua. Sitä seurasi viiden kuukauden tutustuminen lentokalustoon. Siinä perehdyttiin perusteellisesti sotilaskoneisiin, päivät kuluivat opiskelun parissa vähän niin kuin tekussakin.


Loppukoulutus tapahtui Utissa, helikopterilennostossa. Osa tehtävistä oli puhdasta suunnittelua, joten eipä se paljon siviilistä poikennut, ympäristö vain oli erilainen. Suunnittelutyöt olivat varsin itsenäisiä jopa valmistukseen asti, antenneista propellien mittalaitteisiin. Enteellisesti sanoen, hän teki enimmäkseen korkean paikan tehtäviä.

Mutta kun oltiin palveluksessa Suomen Armeijassa, niin eihän siinä varsinaista asiaakaan unohdettu. Välillä käytiin Kuhmon erämaissa kymmenpäiväiset sotaharjoitukset – tietenkin vain helikopterilla pörräten - ja kaiken päätteeksi loppusota Pahkajärven ampumaleirillä. Se olikin traagisine tapahtumineen jäädä monelle koko elämän viimeiseksi tapahtumaksi.

Yhdentoista kuukauden palveluksen jälkeen kersantti Jonninen kotiutettiin, Mig- ja Draken hävittäjien sekä Mi8 ja Hughes helikoptereiden A-tarkastajana. Cooperit oli juostu kiitettävästi ja ammunnoissa kaikki valiot suoritettu. Mutta mikä oli arvokkain oppi? Perusterveen Markun kuumeilu kesken kaiken oli hieman heikentänyt terävintä puhtia. Päivittäiset rutiinit ja intin systeemit pikemminkin ohjasivat arvostamaan vapaa-aikaa ja välttelemään vastuunottoa. Eikä myöskään omatoimiseen ajatteluun erityisesti kannustettu. Mutta näihinhän meistä jokainen voi vaikuttaa, ainakin omalta osaltaan, niin työelämässä kuin siviilissäkin. Inttiaika oli joka tapauksessa näyttänyt ryhmähengen voiman, sillä voitaisiin saada aikaan mitä vain haluttiin.


Oli aika palata Algoliin suunnittelijaksi. Siinä vaiheessa Markku ei vielä tiennyt, että hänen työuransa siellä jäisi vain reilun vuoden mittaiseksi ja se jäisi käytännössä sitten hänen ainoaksi varsinaiseksi työpaikakseen. Kun meidäthän erotellaan joko työnantajiksi tai sitten työntekijöiksi. Onhan sittenvielä viranhaltijat ja monia muitakin. Mukaan voitaisiin laskea myös ne, jotka eivät käy töissä, vaan käyvät pelkästään keikoilla. Joten miksikä oikeastaan jakaa meitä eri ryhmiin. Ollaan vain jokainen oman elämämme yrittäjiä. Tai sitten duunareita olemme kaikki, sinä ja minä.


Markku Jonninen, siltanostureiden suunnittelija. Se oli hänen sekä tehtä-vänsä että tittelinsä. Algol oli ottanut repertuaariinsa myös hakkurit. Sen tarkoituksena on nimensä mukaisesti tuottaa koneellisesti tasalaatuista haketta kokopuusta tai hakkuutähteistä. Hakkeen hyötykäyttö on varsin moninainen, sitä käytetään polttoaineena lämmityksessä, energiantuotannossa, maisemoinnissa, kompostoinnissa ja vaikkapa kuivikkeena. 1970- luvulla oli eletty hakkureiden valmistuksen huippuaikaa. Sahateollisuuden käytössä oli teollisuushakkurit, jotka sopivat pintalautojen ja rimojen käsittelyyn. Sinänsä hakkeeksi kelpaavat kaikki puulajit. Rangat ja oksat ovat tyypillistä ylijäämä-puuta, oli se sitten suoraa, väärää, tuoretta tai lahoa, kaikki käy.


Hakkuriryhmän suunnittelupäällikkö Jorma Malkamäki lähti muihin tehtäviin. Kun Markku oli ollut viimeisen harjoittelujaksonsa hakkurien suunnitteluryhmässä, niin juuri siellä hänelle avautui lyhyen ajan jälkeen paikka hakkurien suunnittelussa. Kaiken lisäksi hakkureiden myyntiä johtava tuotepäällikkö Matti Laukkanen oli joutumassa kirurgien käsiteltäväksi ja sen vuoksi Markusta päätettiin kouluttaa nopeasti myyntimies hakkureita myymään.


Koulutuksessa myyntitehtäviin aikaa ei hukattu. Se oli myös ensimmäisiä neuvoja itse kaupankäynnissä. Oli oltava aina valmiina lähtöön asiakkaiden luokse ja toimintatavat tuli olla valmiina jo takaraivossa, aikaahan ei sopinut hukata. Etiketti oli oltava asiakkaan mukainen, ympäristön perusvaatimukset oli selvitettävä välittömästi ja tarjouksen tuli vastata keskusteluja. Ja se oli tehtävä viivyttelemättä, tietenkin. Asiakkaan kunnioitusta ja kohteliaisuutta ei saanut unohtaa. Kaksiviikkoinen koulutus oli Matin seurassa antoisaa ja saadut tilaukset olivat todella palkitsevia.


Markku Jonnisesta tuli hakkuriryhmän tuotepäällikkö, jonka käsistä lähtivät jatkossa kaikki tarjoukset. Se tietenkin vähensi suunnittelua, mutta ei se silti suunnittelutehtäviä poistanut. Hän oli ollut jo suunnittelemassa kuormaauton rungolle soveltuvaa mobiilihakkuria. Kokonaisuus oli jaettu pienempiin osakohteisin, kuten voimansiirtoon, syöttökaukaloon ja varsinaisen rummun rakenteisiin.


Haketusrummussa oli pitkät terät, joiden rikkoontuminen oli ainainen ongelma. Ne vaurioituivat helposti, kun rumpuun pääsi kiviä tai metallia esim. moottorisahan teräketjun paloja. Vauriot saattoivat hajottaa koko rummun, korjaus oli hankalaa ja terät kalliita. Markku keskittyi siihen ja suunnitteli eräänlaisen maastomallin. Se oli uudenlaisella teränpitimellä varustettu vainyhdellä ruuvilla kiinnitettävä teräpala. Sen vaihto oli nopeaa, sitä ei tarvinnut säätää eikä teroittaa. Vielä tänä päivänäkin saksalainen Jenz-hakkureihin erikoistunut yritys mainostaa tätä yksityiskohtaa perintönä yhteistyöstä Algolin kanssa.


Ensimmäinen suurempi tarjouspyyntö tuli Schaumannin Lahden vaneritehtaalta. Kyseessä oli päälinjan hakkureiden uusiminen kesätauon aikana. Mutta Algolilla ei ollut tarjota sellaisella kapasiteetilla selluhakkeeksi tekevää laitetta, se pitäisi ensiksi suunnitella. Kokonaisuuteen kuului kaksi suurta hakkuria, syöttö- ja seulontalaitteet ja valmiin hakkeen kuljettimet. Kuitenkin Markku päätti tehdä tarjouksen. Hän laati kokonaan uuden tyyppisellä rummulla varustetun hakkurin mittalehden ja teki teknisen erittelyn.


Vaatimukset olivat varsin suuret ja toimitusehdot tiukat. Molempien hakkureiden piti pystyä tekemään tunnissa 80 m3haketta. Syötettävä materiaali oli viilua, vaneria, pöllin päitä ja purilaita, siis varsin sekalaista puutavaraa. Purilaaksi sanottiin tukin sydäntä, se oli sorvauksesta jäljelle jäävä kara. Kuormitus oli epätasaista, kaiken lisäksi seulontatesteissä piti olla 85 % suoraan A-luokan selluksi kelpaavaa haketta.


Kauppaneuvottelut alkoivat Schaumannin tehtaanjohtajan ja tuotantopäällikön kanssa ja ne päättyivät tilaukseen. Johtaja kommentoi Markulle kättelyn yhteydessä:


- Nyt tuli nuorelta mieheltä paljon tekstiä ja niin paljon lupauksia, että olisipa ollut nauhuri päällä.


Yhtään piirustusta ei ollut valmiina ja toimitus oli tehtävä neljässä kuukaudessa. Markku ja vanhempi suunnittelija Jarmo Pekkala aloittivat suunnittelun viikonloppuna. Aluksi luonnosteltiin ideoita. Syöttöpuolen ongelmana olivat pöllit, jotka kuormittaisivat iskumaisesti hakkuria. He ideoivat hydrauliikalla ja paineakulla toimivan keventävän järjestelmän yläkuljettimelle, jota sai säädettyä sähköpumpulla.


Kaikkiaan se oli kova kahden viikon puristus, kun he saivat suunnitelmat myös rungon ja voimansiirron osalta valmiiksi. Automatiikan suunnitelmille jäi aikaa vielä riittävästi. Tosin sen toimivuudesta ei ollut täyttä varmuutta.


Valmistus pysyi aikataulussa, koneasennukset myös ja koitti elokuinen maanantaiaamu. Kello oli tasan kuusi. Markkua jännitti, mutta hän oli valmiina ohjauspöydän ääressä hakkureiden vieressä. Häntä oli valistettu olemaan tarkkana; ”Eihän vaan mikään laakerikuula ole jäänyt poikittain?” Mitä vaan voisi sattua.


Ensimmäiset vanerisorvit käynnistyivät, niiden ääni tuli kauempaa tasaisena kuminana. Yli satametrinen hihna alkoi liikkua, se kiihtyi täyteen vauhtiinsa tuoden hurjalla vauhdilla viilunkappaleita, pöllinpäitä ja purilaita. Materiaalia piti tullakin, sillä laskennallisesti hakkurin olisi pystyttävä silppuamaan pieniksi palasiksi kokonainen tukkipuu viidessä minuutissa. Hihnarullat hurisivat tasaisesti ilman sivuääniä. Asentajat seurasivat kuljettimien ja seulojen liitoksia ja säätivät ohjauspeltejä. Alkupää tavoitti leikkuuterät ja ensimmäiset puunsäleet lentelivät rummussa ja tippuivat valmiin hakkeen kuljetushihnalle. Jyminä oli melkoinen ja tuntui, että se sai ilmankin värisemään. Markku haistoi aavistuksenomaisen tuoreen mahlan tuoksun.


Alku sujui hyvin, Markku seurasi silmä tarkkana hakkureiden toimintaa. Valvontapöydän merkkivalot paloivat normaalisti. Hätätapauksessa hän voisi pysäyttää kuljettimet ja sammuttaa hakkurit. Mutta sitten toisen hakkurin edessä alkoi olla jotain takeltelua ja lopulta sen tulohihnalla alkavan suman kasvaessa jotain oli tehtävä. Markku painoi erästä ohjauspöydän nappia, ylä-kuljetin nousi ylemmäksi, paine hellitti ja materiaali alkoi jälleen virrata. Viilunreuna oli takertunut johonkin ja tukkinut syöttöväylän.


Tarvittiin hienosäätöä, ettei valvojan tarvitsisi puuttua asiaan. Hän sai jo lounastaukoon mennessä hankituksi Algolilta uuden anturin, joka voisi hoitaa ongelman. Se toimi samaan tapaan kuin päämoottoria ohjaava ohjausanturi, joka katkoi moottorin toimintaa ottovirran mukaan. Anturin asetuksia voi muuttaa kellolla ja virrankulutuksen raja-arvoilla. Markku sai ohjeet ja ruuvasi anturin paikalleen sähkökaappiin saman tien. Parilla säädöllä hän sai toiminnan haluamalleen tasolle. Se olisi ollut luvanvaraista työtä ja vaatinut sähköasentajan pätevyyden. Omalla luvalla se sujui kuitenkin yhtä kätevästi.


Huoltoporukkaa ja kaikenlaista seuruetta pyöri ympärillä kuin pipoa mutta kokonaisuus toimi ja alustava sisäänajo oli suoritettu heti ensimmäisenä päivänä. Toisena päivänä oli kapasiteettiajot ja sen molemmat hakkurit läpäisivät onnistuneesti. Mutta ei se vielä helpottanut. Laatutestit olivat ratkaisevat ja seulontatulokset tulisivat vasta muutaman päivän päästä. Sitten rauhoittava tieto tuli ja Schauman laittoi sopimukseen sisältyvät loppurahat maksuun. Samoin asiaan liittyvät vakuuspaperit tulivat Algolille takaisin.


Schaumannin kauppa oli iso ja kun se onnistui, niin Algol ja Markku saivat sen tiimoilta muutaman uuden kaupan. Siinä oli ollut riskinsä niin yrityksen kuin hänenkin kannaltansa, mutta luja usko omaan osaamiseen ja suoriutumiseen isommistakin tehtävistä oli auttanut hyvään lopputulokseen. Ja kukapa sitä moisista riskeistä piittaisi, tuossa iässä.

Tuotepäällikkö joutui tekemisiin myös kaupankäynnin ammattilaisten kanssa, ostopäälliköiden. Suurimmat, lähes miljoonan markan hakkurikaupat hän teki Rauma-Repolan ostopäällikön kanssa, joka oli tunnettu tiukkana miehenä. Ystävällinen mies, mutta puheissaan periksi antamaton. Toimitusajoista ei voinut tinkiä ja myöhästymisissä perehdyttiin sakkoehtoihin. Pahimmillaan ne johtivat kaupan purkuihin kesken projektin riippumatta ostajan omista vahingoista. Maksuehdoissa käteisalennukset vedettiin viimeisen päälle. Niistä ei voinut edes esittää mitään omia ehdotuksia.


Kaupat kuitenkin tehtiin ja kaikki sujui suunnitelmien mukaan. Rauma-Repolan tarkoitus oli viedä hakkureita Neuvostoliittoon ja sieltä tuli tarkastaja seuraamaan kapasiteettitestiä. Suunnitelmissa oli ollut tehdä koeajo Rauma-Repolan vanereilla. 25 mm:n valmista vaneria oli kuorma-autollinen mutta venäläinen tarkastaja keskeytti testit alkuunsa.


- Kapasiteettihan on aivan riittävä, kunhan annatte nuo levyt minulle.


Niinpä, asiakas on aina oikeassa. Tuotepäällikön ja miksei suunnittelijankin on kuunneltava asiakasta. Viimeinen vuosi Algolin palveluksessa opetti ymmärtämään kaupankäynnin taktiikkaa ja tekniikkaa. Ja myös sen, että me taidamme olla monilta osin kaikki samanlaisia opportunisteja. Kun tilaisuus tulee, niin käytetään se hyväksemme.


1980-luvun taantuma oli alkanut tappaa sahoja. Eikä se mitään pientä ollutkaan, puolet kaatui ja Suomessa toimivien sahojen määrä tippui alle kahdensadan. Tällaiset suuren luokan trendit näkyivät välittömästi hakkurituotannossa, markkinat olivat täynnä konkurssipesien koneita. Jotain uutta tulisi keksiä. Algol aloitti hakkuriosaston alasajon. Vuoden 1985 syksyllä Markulle ehdotettiin uutta tointa Hämeenlinnassa, Perusyhtymä Oy:ssä. Hakkurit olikin tarjottu sinne ja hän saisi mennä mukana.


Lähtö oli siis edessä, hänkin oli vain kauppatavaraa. Markku mietti asiaa viikonlopun yli ja tuli siihen tulokseen, ettei se ole mikään vaihtoehto. Hän irtisanoutui ja karisti Algolin tomut jaloistaan. Nuori mies, pätevyytensä todistanut konstruktööri ja myyntimies ei ollut kaupan, hän oli nyt vapaalla. Se ei hänen tapauksessaan tarkoittanut paikalleen jäämistä, hänellä oli suuria ajatuksia tulevaisuudestaan. Sitä oli mietitty jo pidemmän aikaa ja tässä tilanteessa ajatus oli kypsynyt valmiiksi toteutettavaksi.


Allu aloittaa alusta


Markku Jonnista ei ollut tehty jäämään paikalleen, polttava tarve ajoi hänet tielle tehdä paremmin, tehdä kaikki itse. Polttava tarve saada aikaan jotain omaperäistä omin voimin, itsenäisesti ja riippumattomasti, jota ei olisi palkkatyössä ollut. Säännönmukaiset työpäivät eivät olleet hänen juttunsa, jos jotain tehdään, niin siihen on käytettävä koko kapasiteetti. Puolittainen tekeminen ei kuulunut Markun ominaisuuksiin.


Jonkinlaista näyttämisen halua oli mukana, tietenkin. Ilman sitähän meillä ei olisi yhtään yrittäjää. Oliko näytettävä muille, että pystyn tähän vai oliko se vain omassa päässä takova ajatus näyttää itselleen pystyvänsä johonkin? Sillähän nyt ei ole niin suurta väliä, yrittäjäksi ei ajauduta, se on valinta. Elä-misen riskinotoissa yrittäminen on oma lajinsa. Aina on olemassa epäonnistumisen mahdollisuus. Tietysti tämäkin oli hyvin Markulla tiedossa, mutta sehän antoi vain lisää motivaatiota.


Luovuttaminen ei kuulunut hänen sanavarastoonsa, kaikki kortit oli katsottava. Epäonnistuminen? Semmoisia ei laskelmoida, laulun sanoin; ”Silloin mentävä mun on.”


Meistä kaikista ei ole yrittäjiksi, yrittäjyyteen tarvitaan tiettyjä ominaisuuksia ja miksei myös luonteenpiirteitä. Markulla oli hallussa konstruktiotekniikka metallista ja myöskin hakkurit. Hän tiesi sen mutta tiesivätkö maksavat asiakkaat sen? Ja jos hän luotti kykyihinsä, niin luottivatko mahdolliset tulevat asiakkaat häneen? Miten heidät saisi vakuutettua siitä, että juuri hänen kanssaan kannattaisi tehdä yhteistyötä? Ja juuri sehän oli vasta perustetun uuden yrityksen ensimmäinen tehtävä.


Yrityksen koko nimi oli Ideachip Oy Insinööritoimisto, jonka Markku Jonninen ja hänen kollegansa Jarmo Pekkala perustivat Helsingin Esplanadilla sijaitsevan ravintolan toisessa kerroksessa. Jarmo ja Markku olivat tästä lähtien yhtiökumppaneita. Jotta yritys lähtisi kunnolla liikkeelle, niin tarvittiin oma toimisto. Se toisi uskottavuutta, kuka sitä nyt kotona kaikkea tekisi ja olihan se mainittu jo yhtiön nimessäkin.

Sopiva huoneisto löytyi Hollolan kunnasta, joka sijaitsee Lahdesta reippaat 10 km länteen. Tarkempi paikka oli Hedelmätarha. Se oli saanut nimensä sortavalaiselta puutarhurilta, joka kasvatti alueella omenoita 1940-luvun alussa. Myöhemmin kunta osti paikan ja rakensi alueelle 1960–70 lukujen taitteessa korkeita kerrostaloja. Hedelmätarhan talon numero oli seitsemän. Huoneisto oli kerrostalon seitsemännessä kerroksessa ja siinä oli vessa mukaan lukien seitsemän huonetta. Vuokraemäntänä oli rouva Kinnari. Sinne Markku toi muuttokuormansa Helsingistä ja kalusti olohuoneesta toimiston. Jarmo muutti myöskin Hedelmätarhaan muutamaa viikkoa myöhemmin.


Ensimmäisen asiakkaan hankinta oli jo kiikarissa. Nimittäin mies Lapin Sodankylästä oli soittanut ja kysellyt mobiilihakkuria hänen omilla toiveillaan höystettynä. Alpo Lintula oli Markun vanha tuttavuus ja Markku oli pyytänyt pientä odotusaikaa. Se oli juuri sopiva suunnittelutehtävä nuorelle yritykselle ja niinpä Markku matkusti vuoden vaihteen jälkeen kauas pohjoiseen. Tulisiko Lapin Alposta, Sodankylän pitkän linjan haketusurakoitsijasta, heidän ensimmäinen asiakkaansa?


Alpolla oli ollut uusia ideoita ja Markku pystyi vakuuttamaan hänet niiden toteuttamisesta. Mobiilihakkuri kuorma-auton runkoon kiinteästi rakennettuna, siinähän ei ollut vielä mitään uutta. Mutta pohjoisen olosuhteissa oli omat ongelmansa. Alpo oli urakoinut haketta Sodankylän lämpölaitokselle ja kokemusperäistä tuntumaa koko hakeketjun toimintaan oli kertynyt paljon, alkaen metsätyömaalta päättyen polttolaitoksen tuhkan käsittelyyn.


Suurimmat hankaluudet hakkureille aiheuttivat rankapuun sekaan tulevat kivet. Haittaa tuottivat myös lumiset ja jäiset olosuhteet. Mitä vähemmän niitä päätyy hakkeen joukkoon, sitä paremmalla hyötysuhteella hake saadaan poltettua. Kolmas ja ehkä kaikkein suurin ongelma oli ollut itse lämpökattiloissa. Ne tarvitsivat tasalaatuisen ja kuivan hakkeen, polttotekniikkaa tulisi parantaa ja ennen kaikkea huoltotoimenpiteet tulisi tehdä perusteellisesti. Puutteellisella hoidolla oli kattiloita poltettu pilalle.


Kaikkeen ei voinut vaikuttaa, mutta Markku suunnitteli Alpon ideoiden pohjalta takaperin pyörivän koneiston, jolla sivuainekset saatiin ravistettua tien viereen. Toinen iso tekninen parannus oli yhdistelmä puhaltimelle ja hakkeen heittosiiville. Tämän avulla hakevirran keko saatiin jopa 15 metriä korkeaksi vuoreksi ilman erillisiä kuljettimia.


Suunnittelu ja piirtäminen vei kaksikolta koko kevättalven. Se, että laitekokonaisuuden paino oli 27 tonnia, ei vielä kertonut työmäärän suuruutta. Valmiit työpiirustukset joka ikisestä valmistettavasta osasta tussattuna kalvolle oli luvattu, mutta kovan ponnistuksen se vaati. Ei ollut tietokonetta apuna, oli vain mies ja piirustuslauta. Kaiken kokeneena suunnittelijana Jarmo piti sitä urakkaa suurimpana saavutuksenaan. Siinä jäivät yöunet vä-hiin ja huumorikin joutui koetukselle.


Markun salkku pullisteli laskelmia ja luetteloita, kun hän kevään 1986 vappuna matkusti pohjoiseen salkku mukanaan lopullista kauppasopimusta tekemään. Kannettavanaan oli myöskin muutama mapillinen piirustuksia. Kaupan hieronta lappilaiseen tapaan Alpon persoonallisella tyylillä olisi oma lukunsa, mutta mikä tärkeintä, hakkurisuunnitelma käytiin läpi, hyväksyttiin ja sopimus allekirjoitettiin.

Pieni varmistus siinä vielä oli. Suunnitelmat siirtyivät hakeyrityksen haltuun postilähetyksenä vasta sitten, kun rahat oli maksettu Ideachipin tilille. Hakkurin valmistus jäi tilaajan huoleksi. Alpo Lintulaa eivät suhdanteiden vaihtelut pelottaneet.


Algolilla hankitut opit oli otettu omaan käyttöön. Markku oli tavallaan jatkanut siitä, mihin siellä jäi. Vaan nytpä ei ollut tukena ison yrityksen selkänojaa. Kaikki vastuut ja tekemiset olivat oman persnahkan varassa. Kuitenkin Ideachipillä oli pienen juhlan paikka.


Alpolta tuli myöhemminkin hyvää ja asiallista palautetta sekä ideoita. Hä-nessä oli yrittäjähenkeä. Alpo Lintula syntyi vuonna 1936 ja olisi siis sopinut ikänsä puolesta vaikka Markun isäksi. Hänen isänsä kaatui Talvisodassa ja lapsuutena koettu köyhyys kasvatti Lapin poikaa arvostamaan elämän pieniä iloja ja tarttumaan tosissaan kaikkeen tarjottavaan työhön. Toimeliaan miehen tie vei myös kunnallispolitiikkaan. Tunnettuna heikompien puolesta puhujana hän ei koe siellä kulutettua aikaa uhrauksena eikä minään.


- Sole poka mikhään joltha ruukaa sinni nuupahtaa enkhä mie senthän jokhaisen sanhaan hootakhan laita.


Hankala alku


Sitten kuultiin, että kun Algol oli ajanut alas koko hakkurituoteryhmän, niin se oli lopettanut myös maahantuonnin. Se kertoi jo jotakin alalla tapahtuvista muutoksista. Monialayhtiön strategiaan ei kuulunut ylläpitää auringonlaskun osastoja.


Markku soitti Jorma Malkamäelle, entiselle esimiehelleen. Hän oli lähtenyt Algolilta jo aiemmin. Ajatus oli saada haltuun Jenzin maahantuonti. Algolilla oli ollut Suomen edustus ja yritys oli alan johtavia valmistajia. Jorma tunsi Jenzin vanhat omistajat ja vetäjät, hänellä oli hyvä tuntuma vanhastaan heihin. Jorma otti heihin yhteyttä, asiat lähtivät nopeasti etenemään. Asiakirjat allekirjoitettiin kirjeenvaihdon avulla ja edustus siirtyi Ideachipille. Samalla Jormasta tuli Ideachipin kolmas osaomistaja.


Markku myi nyt Jenzin hakkureita. Kauppa kävi nihkeästi. Mainonnan avulla saatiin ensimmäinen uusi asiakas. Kaupan yhteydessä Markku nimitettiin yhtiön toimitusjohtajaksi. Sehän oli kaikin puolin järkevää, pitihän yrityksellä olla vastaava operaattori. Se toi vakuuttavuutta ja painavuutta uuden ja pienen insinööritoimiston toimintaan asiakaskontakteissa. Jotain muutakin insinööritoimisto tarvitsi. He miettivät aktiivisesti uusia tuotteita laajentaakseen asiakaskuntaansa.


He suunnittelivat ja myöskin valmistivat näytekappaleet hyppykeppejä. Volyymit olisivat olleet isoja mutta investoinnit myös. Kehittely olisi vienyt aikansa, eikä panostus taannut vielä mitään. Eikä sopimusehdot sopineet, vastuut olisivat jääneet heille.


Markku sai idean uudentyyppisestä kattotelineestä. Se perustui ajatukseen helpottaa suksiboksin käyttöä. Prototyypiksi asti hän sen sai mutta aika ei riittänyt sen pidemmälle. Kenties näihin keksintöihin voisi palata joskus tulevaisuudessa.


Ensimmäisen suuren projektin jälkeen sivupoluille lähteminen ei näyttänyt kannattavalta. Olisiko parasta keskittyä ydinosaamiseen? Sillä Jenz-hakkureiden varaosakauppa kävi joka tapauksessa, vaikka uusien hakkureiden myynti olikin lopahtanut. Markkinat olivat lähes kuolleet.


Markku päätti keskittyä kehittämään teollisen mittakaavan kompostointia. Kokemus hakkureista oli hyvä pohja, koska syöttölaitteet ja perusrakenne oli rumpumurskaajissa sama kuin hakkureissa. Siinä voisi olla mahdollisuuksia, kun asiaan paneuduttaisiin kunnolla ja parannettaisiin konekantaa uusin tekniikoin. Biojätehuollon automatisointi ja jalostus, siinäpä ydinasiat tulevalle aluevaltaukselle.


Markkinakenttä ainakin oli valtava. Suomessa olivat ympäristöasiat vielä 1980-luvulla lapsenkengissä. Jätteenkeräys ja -käsittely oli alkutekijöissään, kaatopaikkoja ilmestyi joka paikkaan, maataloudessa lietteet levitettiin surutta pelloille eikä kompostoinnista ollut kuultukaan. Mutta ongelma oli jo havaittu ja tarve oli tehdä jotakin, kun jätevesilietteiden levitystä pelloille alettiin rajoittamaan.

Jenzillä oli traktorikäyttöinen pieni murskain, mutta tavoitteena oli tehdä järeämpi kone, joka soveltuisi suomalaiseen ympäristöön ja urakointikäyttöön. Sillä saataisiin kaikki orgaaninen aines murskattua kompostointiin sopivaksi. Kokemusta olisi hyvä saada, vaikka sitten siitä pienemmästä. Sen hankintaan olisi kuitenkin tarvittu lainaa. Mutta Markun yhtiökumppani ei pitänyt sellaisesta ajatuksesta. Hän halusi luopua kokonaan Ideachipin osakkuudesta.


Jarmo oli laskenut jo kaiken valmiiksi ja hänen osakkeidensa lunastamiselle tuli kiire. 56.000 markkaa oli saatava kasaan viikonlopun aikana. Summa sisälsi hänen työpanoksensa ja saamatta jääneet palkkatulot. Markun vaihtoehdot olivat vähissä. Hänen oli soitettava isälleen ja kysyttävä, että olisiko sellainen rahamäärä mahdollista saada parissa päivässä kasaan. Eikä Markun isä, Pauli Jonninen, jättänyt esikoistansa pulaan. Hän purki sopimuksensa määräaikaistalletuksestaan, myi vanhan autonsa ja ilmoitti, että Markku voi tulla noutamaan pankkivekseliä. Markun vanhemmat olivat eronneet muutama vuosi sitten ja isä asui Loviisassa, Valkon kaupunginosassa. Se oli idyllinen paikka Suomenlahden rannalla ja siellä sitten sovittiin asiat valmiiksi takaisinmaksua myöten. Osa järjesteltiin Ideachipin osakkeilla ja niinpä siitä oli syntynyt Jonnisten perheyritys!


Yrittäjän oli yritettävä mutta mitäs nyt voisi tehdä, kun liki kaikki rahat olivat menneet ja murskaimen hankintakulut liitelivät omakotitalon hinnoissa. Jarmon lähtö oli pettymys mutta se oli tehty kuitenkin sovussa ja hänen valintansa oli ymmärrettävä. Riskinotto olisi voinut viedä hänen vasta hankkimansa asunnon. Markkukaan ei ollut varsinaisesti mikään riskinottaja. Toimenpiteet olivat olleet pitkälti harkittuja ja perustuivat omaan itseluottamukseen. Mutta olihan se kuitenkin riski miehelle, jolla ei ollut muuta kuin pää täynnä suunnitelmia ja itseluottamuskin oli kokenut kolauksen.


Seuraava siirto oli matkustaa neuvottelemaan Jenzin kanssa, suunta siis Saksan maalle. Mukaansa hän sai puhuttua parhaan mahdollisen avustajan, serkkunsa Henry Jonnisen.

Henry oli syntynyt Kanadassa, mutta hän oli myös Suomen kansalainen. Hän oli ollut vuosia töissä Saksassa ja puhui sujuvasti saksan kieltä. Henry oli koulutukseltaan metsänhoitaja ja oli par ‘aikaa opiskelemassa papiksi, siis varsinainen kosmopoliitti ja moniosaaja.


He ajelivat vuokra-autollaan autobahnia ja pikkuteitä tehtaalle, joka sijaitsi Nordrhein-Westfalenin alueella, maaseutumaisessa Wegholmissa. Yritys oli pientä kokoaan suurempi tekijä, sen vuotuinen liikevaihto oli vain neljän miljoonan markan suuruusluokkaa. Mutta se oli murskainten alalla tunnettu tekijä ja vientiyritys.


Herr Jenz oli aikoinaan yrityksen perustanut. Jatkajaksi oli tullut hänen tyttärensä, rouva Herrmeier. Hänen miehensä oli diplomi insinööri ja arvostettu suunnittelija, joka toimi myös yhtiön toimitusjohtajana, Uwe Hempen. Heidän tyttärensä Annan mies oli tulossa yrityksen uudeksi johtajaksi. Hän olisi jo kolmannen polven yrittäjä.


Saksalaisen kohteliaaseen tapaan nelikko istutti vieraansa neuvottelupöydän ääreen. Frau Herrmeier alusti neuvottelut pienellä yritysesittelyllä ja puheellaan.


- Minä omistan tämän yrityksen ja minun takanani on kaikki sen rahat.


Hän kertoi Jenzin tarjonneen minun pyynnöstäni uudentyyppistä omalla moottorilla varustettua prototyyppi murskainta, jonka Ideachip tilaisi ja maksaisi siitä 30 % välittömästi ja loput 70 % kuuden kuukauden maksuajalla, jonka vakuudeksi liitteenä on remburssi. Se oli ostajan, siis tässä tapauksessa Ideachipin, pankin takaus siihen, että kauppahinta tulee aikanaan maksetuksi.


Näillä ehdoilla kaupat sovittiin, allekirjoitettiin, käteltiin ja Uwe esitteli tarkemmin heidän alustavia suunnitelmiaan materiaaleista ja komponenteista, joita he aikoivat käyttää uudessa murskaimessa.


Jenziläiset tarjosivat kevyen lounaan, tehtyjen kauppojen kunniaksi. Suomen vieraat saivat myös illalliskutsun hienoon Gasthause ravintolaan.


- Se oli tähänastisista kauppaneuvottelujeni historiasta kaikkein lyhin, Markku totesi Henrylle.


- Mutta etkö sinä osaakaan saksaa, kun olit aivan mykkänä? Minäkin osaan jo sanoa Nicht ja Guten Abend!


- Tällä vauhdilla ei ole kieli ehtinyt palautua päähän.


Illalla ravintolassa syötiin riistamenun mukaiset useat ruokalajit viinien ja snapsien kera. Kahvin seuraksi Herr Herrmeier tarjosi talon parasta konjakkia. Se oli yli 100 vuotta vanhaa ja listahinta 70 Saksan markkaa per paukku.


Olipa kallista, hyvää varmaankin, kaikkea ei voi muistaa. Mutta vieraille maistui paremmin mukavasti juotava vaalea saksalainen olut. Eikä se käynyt niin kukkarolle. Henry alkoi kaikkien yllätykseksi puhua saksaa kuin aito saksalainen. Pään sisäinen lukko oli avannut kielen, olisiko ohrasahdilla ollut osuutensa? Isännätkin kehuivat painotusten sujuvuutta. Myös Markusta kuulosti siltä, että Hessun pärähdykset ja ärrät olivat kohdallaan.

Suomeen palattiin samaa reittiä, kuin oli mentykin. Tanskan tullien läpi lautalle ja kotimaahan Ruotsin lautalla. Vielä ei oltu EU:ssa, eikä Tanskan salmien siltoja rakennettu. Alettiin jännittyneenä odottaa uutta murskainta.


Lopulta se saapui ja päästiin aloittamaan testaukset. Koeajajana oli Timo Pasanen. Hän oli Markun nuoremman sisaren, Erjan, poikaystävä. Testaus tehtiin Hollolassa puisto-osaston rankakasoilla. Pienet risut ja oksat kone murskasi vaivattomasti mutta paksumpien rankojen käsittelystä ei tullut oikein mitään. Terät löivät läpi ja kompostoitava tuotos näytti siltä kuin kirveellä olisi lohkottu puunpalasia. Tuloksena olisi pitänyt olla pienempää lastua. Taas tarvittiin suunnittelijaa.


Ratkaisuna oli uudentyyppinen terä, kuinkas muutenkaan. Ne tehtiin jousiteräksestä ja teräkulmat hiottiin kokemusperäisesti hyviksi havaittuihin mittoihin ja kas kummaa; ongelma oli ratkaistu. Mutta terien rikkoontumista se ei ratkaissut. Isommat kivet pääsivät rumpuun saakka, eikä terärikoilta voinut silloin välttyä.

Import & Export


Nythän Markku oli jo tottunut ulkomaan matkaaja. Kesän suuret konealan messut pidettiin Hannoverissa ja Markku oli paikalla. Hän oli etsimässä mahdollisuuksia uusiin edustuksiin. Hän saikin solmittua maahantuontisopimukset saksalaisen Farwick GmbH:n – rumpuseulat, Backhusin – pussituskoneet ja aumasekoittajat sekä tanskalaisen M&J:n – murskaimet, kanssa.


Italiasta löytyi mielenkiintoinen laite ja valmistaja Seppi Srl, joka teki puisto- ja maastomurskaimia. Ne ottivat voimansa traktorin ulosotosta ja kiinnitettiin kolmiotukivarsiin.


Seppi valmisti suuren kokoluokan murskaimia, joilla pystyi käsittelemään jopa halkaisijaltaan 450 mm kokoisen tukkipuun. Eikä missään tehtaassa vaan kenttäolosuhteissa ja pystypuusta. Suurimman laitteen rummun halkaisija oli 620 mm ja se painoi kaksi tonnia. Puu kaadettiin ja rumpumurskaimella ajettiin sen yli. Karkaistut vasarat hakkasivat puut valmiiksi pururadaksi!


Näihin maastomurskaimiin oli kehitetty taotut ja karkaistut vasarat, jotka kiinnitettiin silmukastaan kiinni rummun akselille. Tasapainotetut vasarat heiluivat pareittain kääntyen pois kivien alta, ne olivat tehty kovaan ajoon. Sattumalta vasarat olivat juuri sopivat Jenzin rummulle, akselin halkaisija ja tukilevyjen leveys täsmäsivät sopivasti.


Vasaroista tuli pitkäksi aikaa vakiovasarat Suomessa myytyihin murskaimiin ja Jenz otti ne myös pyynnöstä ensiasennukseen vasaroiksi. Jenz otti ne myös käyttöönsä ja heidän murskaimiinsa ne kävivät samalla mitoituksella. Niillä pystyi käsittelemään kaikkia komposteihin kelpaavaa materiaalia, rankapuuta ja rakennusjätettä, niillä pystyi murskaamaan suokannot turpeen seassa ja eikä siinä vielä kaikki, murskaimella pystyttiin myös sekoittamaan ja ilmastamaan sekä komposteja että valmiita multaseoksia.

Tämän pienen murskaimen ensimmäiset testit kompostointikentällä tehtiin Turun Topinojalla, jossa Timo käytti konetta ja pyöräkuormaaja syötti siihen kompostia. Vasarat olivat samalla ratkaisu myös terien rikkoontumisongelmiin. Testit kestivät useita päiviä eivätkä ne sujuneet ongelmitta.


Sillä uloslentävä materiaali jäikin heittosiipiin ja koko laitteen takaosa oli suunniteltava uudelleen! Ulosheittoputki oli rakennettu säteen suuntaiseksi ja materiaali ei lentänyt siitä vapaasti ulos, kun sen olisi pitänyt olla tangentin suuntainen, tietenkin. Jollakin oli perusasiat unohtuneet suunnitellessa.


Markku piirsi rakenteen oikeaoppiseksi ja Timo valvoi Kaarinan konepajalla valmistuksen, jotta myös samalla uusittava ohjausjärjestelmä toimisi oikein. Viimeisissä testeissä massaa syötettiin koneen läpi lähes 200 m3tunnissa ja kompostia kertyi vauhdilla koneen taakse siistiksi keoksi.


Esittely kannatti, sillä Turun kaupunki tilasi Ideachipiltä uuden murskaimen. Koneessa oli Volvon 120 kilowatin moottori ja syöttökaukalon leveys 120 cm, oli siirrytty jo uuteen kokoluokkaan. Referenssimurskain myi itse itseään. Ideachip sai kymmenkunta uutta tilausta. Mutta mutta, ne olivat aivan liian pieniä, Markun mielestä. Jenz ei ollut kiinnostunut suurempia suunnittelemaan, niinpä itse oli taas palattava piirustuslaudan ääreen.


Luonnostelun pohjana oli laskelmat kokoluokasta ja painosta, tehosta ja automatiikasta. Sitä pitäisi pystyä kuljettamaan normaaleilla tieliikennenopeuksilla, siispä murskain tarvitsi jouset ja ilmajarrut. Markku teki teknisen erittelyn, komponenttiluettelon ja piirustuksen pääkokokoonpanosta ja laati laitteesta Jenzille tarjouspyynnön. Kaikki osat yksityiskohtineen hän suunnittelisi valmiiksi.


Tämä suunnittelutyö oli varsin poikkeuksellinen, se tapahtui Saksassa Jenzin tiloissa. Intensiivisen piirtämisen ohella tuli tutuksi saksalaiset tavat niin kuin kielikin. tiloissa. Intensiivisen piirtämisen ohella tuli tutuksi saksalaiset tavat niin kuin kielikin. Lähinnä se tarkoitti puheen sujumista, sillä Markun kuullun ymmärtäminen oli sujunut koulusaksalla vallan hyvin ensimmäisestä Saksan reissusta alkaen. Teknisen puolen asioissa, mm. ainesvalinnoissa ei heillä ollut mitään uutta annettavaa, pikemminkin päinvastoin. Puolen vuoden rupeama sisälsi myös valmistuksen valvonnan.


OEBPS/images/5_1.jpg





OEBPS/nav.xhtml




		Sisällysluettelo



		Lukijalle



		Ensimmäinen osa – Varhaiset vaiheet

		Miksi?



		Motiivi



		Velvollisuus



		Allu aloittaa alusta



		Hankala alku



		Import & Export



		Tartu toimeen!









		Toinen osa - Ensimmäiset vuodet

		Lama



		Suuret keksinnöt



		Yrittäjän arkea



		Kivijalat









		Kolmas osa – Suuremmat kuviot

		Asiakas - Liikekumppani - Ystävä



		Kosti Shirvanianin kanssa Kaliforniassa



		Lama kannustaa



		Tapahtui Alaskassa



		Luciano, yrittäjä ja herrasmies



		Pörssiä ja miljonäärejä



		Lohilahdelle









		Neljäs osa – Läheltä ja kaukaa

		Japani



		Roolijako



		Pientä säätöä



		Ernst – viekas huijari



		Seitsemän vuoden piina



		Vahvistus



		Faktat



		Fred ratkaisee



		Tehtävä Allulla – paljon töitä ja vähän muutakin









		Viides osa – Uudelle vuosituhannelle

		Turbulenssi



		In-situ ja Allu MM



		Kuoleman hipaisu



		Elloset



		Portti Kiinaan



		Afrikan auringon alla









		Kuudes osa – Meiltä ja muualta

		Mark Pan



		Connie Ho



		Bao Wang



		Jim Gao



		Pierre-Emmanuel Bujès



		Yonling Zhang



		Yuqiang Jin



		Daniel Ma



		Yvonne Feng



		David Shen









		Alihankkijat ja yhteistyökumppanit

		SKS Group



		Ateno Oy



		Jokilaakeri Oy



		Miilux Oy



		Orfer Oy



		Suomen CNC-koneistus



		Fennia



		Hedin Automotive









		Tytäryhtiöitä ja jälleenmyyjiä

		Vincent



		Renox



		Van Laecke Group



		Murray Plant









		Henkilökunta

		Hannu



		Kimmo



		Sami Rahman



		Santtu



		Nora



		Terhi



		Merja



		Helena









		Saatteeksi



		Osallistujat



		Mr Allun terveiset



		Lisätietoja



		Valmistusmerkinnät









Page List





		v



		1



		2



		3



		4



		5



		6



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		130



		131



		132



		133



		134



		135



		136



		137



		138



		139



		140



		141



		142



		143



		144



		145



		146



		147



		148



		149



		150



		151



		152



		153



		154



		155



		156



		157



		158



		159



		160



		161



		162



		163



		164



		165



		166



		167



		168



		169



		170



		171



		172



		173



		174



		175



		176



		177



		178



		179



		180



		181



		182



		183



		184



		185



		186



		187



		188



		189



		190



		191



		192



		193



		194



		195



		196



		197



		198



		199



		200



		201



		202



		203



		204



		205



		206



		207



		208



		209



		210



		211



		212



		213



		214



		iv











OEBPS/images/18_3.jpg





OEBPS/images/cover.jpg
Savander

ALLU

”Historiikki”

Tarinoita ei numeroita






OEBPS/images/18_1.jpg





OEBPS/images/29_1.jpg





OEBPS/images/18_2.jpg





OEBPS/images/19_1.jpg
e Helsingin Sanomat, lauantaina 28. huhtikuuta 1984

"""" KOTIMAA

‘Harjoitusammuntaa tutkineet miehet loukkaantuivat sirpaleista





OEBPS/images/27_1.jpg





OEBPS/images/25_1.jpg





OEBPS/images/23_1.jpg





OEBPS/images/34_1.jpg





OEBPS/images/32_1.jpg





OEBPS/images/33_1.jpg





OEBPS/images/30_1.jpg





